פרי פארל

פרי פארל (באנגלית: Perry Farrell; נולד בשם פרץ ברנשטיין ב-29 במרץ 1959) הוא זמר אמריקאי, הידוע כסולן להקות ג'יינז אדיקשן ופורנו פור פירוס. הקים את פסטיבל לולהפלוזה כמופע פרידה מג'יינז אדיקשן ב-1991, והמשיך בניהול הפסטיבל. כיום זהו אחד הפסטיבלים הנודדים הגדולים והרווחיים בעולם. פרי נולד למשפחה יהודית בשם 'פרץ ברנשטיין' ברובע קווינס, ניו יורק. אביו היה צורף ואמו אמנית. אמו התאבדה כאשר היה בן 3. חלק משיריו מדברים על אותה התאבדות. לאחר שסיים את התיכון עבר לקליפורניה לחיות כגולש גלים. באותה תקופה הוא גר במכוניתו ועבד בבניה וכמלצר. היה סולן להקת הפוסט פאנק פי אס אי קום (PSI Com) בלוס אנג'לס. הלהקה הספיקה להוציא מיני-אלבום אחד וקסטה. הלהקה התפרקה ב-1985, ופרי החליט לשנות את שמו לפרי פרל (משחק מילים עם המילה peripheral). הלהקה התחילה את דרכה במועדונים קטנים בלוס אנג'לס ב-1985 וצברה קהל מעריצים שהלך וגדל. ב-1987 הוציאו אלבום הופעה חיה והוחתמו במהרה על ידי האחים וורנר. אלבומם השני Nothing Shockimg יצא בשנת 1989, ואלבומם השלישי Ritual de lo habitual ב-1990. הם נחשבים ללהקת הרוק אלטרנטיבי הראשונה שהצליחה מסחרית ואחת הלהקות המשפיעות ביותר בשנות ה-90. הם פתחו את הדלת למיינסטרים להרבה להקות רוק שעד אז היו בשוליים. הם התפרקו ב-1991 אחרי סיבוב הופעות שנמשך 13 חודשים, בין היתר בעקבות התמכרותו של פרי להרואין. הלהקה התאחדה למספר הופעות ב-1997. הלהקה התאחדה ב-2001 והוציאה את האלבום Strays ב-2003, אך התפרקה שוב ב-2004. בשנת 2008 הלהקה התאחדה שוב, והוציאה את האלבום The Great Escape Artist. מידי כמה שנים הם יוצאים למסע הופעות ואף הגיעו לישראל ב-2011. הלהקה הוציאה שני אלבומים. Porno for Pyros ב-1993 ו-Good God's Urge ב-1996. פרי בחר את שם הלהקה לאחר שראה פרסומת לזיקוקי דינור בעיתון פורנוגרפי. ב-1999 הוציא אלבום אוסף מלהקותיו הקודמות בנוסף לעוד שירים חדשים. ב-2001 הוציא אלבום סולו ראשון בשם Song Yet to Be Sung כשמילות השירים מושפעות מהקבלה. ב-2008 הוציא מספר שירים בודדים לאנטרנט עם אשתו אטי, אחד השירים הופיע בפסקול הסרט דמדומים. ב-2019 הוציא את האלבום Kind Heaven. ב-2004 הקים עם אשתו אטי לאו פארל את הפרויקט Satellite Party. הלהקה הוציאה אלבום אחד ב-2007 בשם Ultra Payloaded, זהו אלבום קונספט שמספר סיפור על להקה בשם The Solutionists שמנסה לשנות העולם. לפרי נולד בן בשם יובל ב-1998 מחברתו לשעבר קריסטין קייגל. ב-2002 התחתן עם אטי לו פארל. היא רקדנית וזמרת שמלווה את להקת ג'יינז אדיקשן משנת 2007. לזוג שני בנים. 1985 – Psi Com EP 1987 – Jane's Addiction 1988 – Nothing's Shocking 1990 – Ritual de lo habitual 1991 – Live and Rare 1997 – Kettle Whistle 2003 – Strays 2006 – Up from the Catacombs 2009 – A Cabinet of Curiosities 2011 – The Great Escape Artist 1993 – Porno for Pyros 1996 – Good God's Urge 1999 – Rev 2001 – Song Yet to Be Sung 2019 – Kind Heaven 2007 – Ultra Payloaded מדיה וקבצים בנושא פרי פארל בוויקישיתוף אתר האינטרנט הרשמי של פרי פארל (באנגלית) פרי פארל, ברשת החברתית פייסבוק פרי פארל, ברשת החברתית אקס (טוויטר) פרי פארל, ברשת החברתית אינסטגרם פרי פארל, סרטונים בערוץ היוטיוב פרי פארל, במסד הנתונים הקולנועיים IMDb (באנגלית) פרי פארל, באתר אפל מיוזיק (באנגלית) פרי פארל, באתר ספוטיפיי פרי פארל, באתר AllMusic (באנגלית) פרי פארל, באתר MusicBrainz (באנגלית) פרי פארל, באתר דיזר פרי פארל, באתר Discogs (באנגלית) פרי פארל, באתר Songkick (באנגלית) פרי פארל, באתר SecondHandSongs פרי פארל, באתר בילבורד (באנגלית) עינב שיף‏, ג'יינז אדיקשן בישראל: כמו שמופע רוקנרול צריך להיראות, באתר וואלה, 2 בספטמבר 2011 שרון מולדאבי, ‏של מי המסיבה הזו, באתר גלובס, 25 ביולי 2007